సుకుమార్, రాంచరణ్ కాంబినేషన్లో వస్తున్న సినిమాలో హీరోయిన్ గురించి పెద్ద కసరత్తే జరిగింది. అనుపమ పరమేశ్వరన్ లాంటి కొంత మంది కొత్త నటీమనుల పేర్లు వినిపించినప్పటికీ చిత్ర బృందం సమంతవైపే మొగ్గుచూపించింది. హీరోయిన్ కూడా ఫైనల్ అయిపోవడంతో షూటింగ్ ప్రారంభిస్తారు అనుకున్నారంత. అయితే సమంత ఈ చిత్రం నుంచి తప్పుకుందనే వార్తలు ఈ మధ్యే గుప్పుమన్నాయి. అక్కినేని అఖిల్ పెళ్లి ఆగిపోవడంతో నాగచైతన్య పెళ్లి చేయడానికి నాగార్జున తొందరపెడుతున్నారని, అందుకే ఈ సినిమా నుంచి సమంత తప్పుకుందని సోషల్ మీడియాలో పెద్ద ప్రచారమే జరిగింది. అయితే అదంతా అబద్దమని, తమ చిత్రంలో సమంతనే కథానాయికగా నటిస్తోందని నిర్థారిస్తూ చిత్ర బృందం ఒక ప్రకటన విడుదల చేసింది. మార్చి 20 నుంచి ప్రారంభమయ్యే ఈ చిత్ర షూటింగ్లో 22 నుంచి సమంత పాల్గొంటుందని అందులో పేర్కొంది. దేవి శ్రీ ప్రసాద్ సంగీతం అందిస్తున్న ఈ చిత్రాన్ని జూలై చివరి నాటికి పూర్తి చేయాలని సుకుమార్ భావిస్తున్నట్లు చిత్ర బృందం పేర్కొంది.
sukumar, rancharan combinationlo vastunna cinemalo heroin gurinchi pedda kasaratte jarigindi. anupama parameshwaran lanti kontha mandi kotta nateemanula paerlu vinipinchinappatikii chitra brundam samantavaipe mogguchuupinchindi. heroin kuudaa final ayipovadamtho shooting praarambhistaaru anukunnaranta. ayithe samanta ee chitram nunchi tappukundane vaartalu ee madhye guppumannayi. akkineni akhil pelli aagipovadamtho nagachaitanya pelli cheyadaaniki nagarjuna tondarapedutunnaarani, anduke ee sinima nunchi samanta tappukundani soshal medialo pedda prachaarame jarigindi. ayithe adanta abaddamani, tama chitramlo samantane kathaanaayikagaa natistondani nirthaaristuu chitra brundam oka prakatana vidudala chesindi. marchi 20 nunchi praarambhamayye ee chitra shootinglo 22 nunchi samanta paalgontundani andulo perkondi. devi shree prasad sangeetam andistunna ee chitraanni juulai chivari naatiki puurti cheyalani sukumar bhaavistunnatlu chitra brundam perkondi.